หุ้น 16 ม.ค. ปิดลบ 6.72 จุด
ดัชนีปิดที่ 1,416.14 จุด ลดลง 6.72 จุด หรือ 0.47 % มูลค่าการซื้อขาย 61,553.85 ล้านบาท
16 ม.ค. 2556

ดัชนีปิดที่ 1,416.14 จุด ลดลง 6.72 จุด หรือ 0.47% มูลค่าการซื้อขาย 61,553.85 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า วันนี้ดัชนีเคลื่อนไหวผันผวนมากโดยเฉพาะช่วงท้ายตลาดที่ดัชนีปรับตัวลงแรง เพราะได้รับจากปัจจัยตลาดหุ้นต่างประเทศที่เห็นดัชนีดาวน์ไจนส์ล่วงหน้าปรับลง รวมถึงการที่ค่าเงินบาทที่แข็งค่ามาก ซึ่งจากปกติเป็นเชิงบวกกับตลาดที่แสดงว่าเงินทุนต่างชาติไหลเข้า แต่พอไหลเข้ามาก พร้อมกับดัชนีหุ้นไทยเพิ่มขึ้นมากสุดในรอบ 17 ปี จึงเป็นเหตุผลให้นักลงทุนขายทำกำไรออกมา หลังทจากดัชนีขึ้นไปแตะระดับแนวต้านสำคัญที่ 1,430 จุด เมื่อ 2 วันที่ผ่านมา 
อย่างไรก็ดี พรุ่งนี้ (17 ม.ค.) คาดว่า ดัชนัจะเคลือ่นไหวผันผวนในทิศทางขาลง ตราบใดที่ยังไม่มี่ปัจจัยใหม่เข้ามาหนุนบรรยากาศการลงทุน  ซึ่งถ้าดัชนียังอยู่ในระดับ 1,400 จุด ยังพอเก๋งกำไรหุ้นรายตัวที่ราคาหุ้นยังปรับขึ้นน้อยกว่าพื้นฐานและคาดว่าผลประกอบการจะออกมาดีได้ ประเมินแนวต้านที่1,420-1,425จุด และแนวรับที่1,400-1,410 จุด 
หลักทรัพย์ที่มีมูลค่าการซื้อขายสูงสุด 5 อันดับ ได้แก่  
BLAND    มูลค่าการซื้อขาย 7,504 ล้านบาท ปิด 1.79 บาท เพิ่มขึ้น  0.21 บาท (+13.29%)
TGPRO    มูลค่าการซื้อขาย 2,198 ล้านบาท ปิด 0.91 บาท เพิ่มขึ้น  0.21 บาท (+30.00%)
BJC         มูลค่าการซื้อขาย 1,772 ล้านบาท ปิด 67.50 บาท เพิ่มขึ้น  2.50 บาท (+3.85%)
PTTEP      มูลค่าการซื้อขาย 1,397 ล้านบาท ปิด 161.50 บาท ลดลง3.00 บาท (-1.82%)
QH           มูลค่าการซื้อขาย 1,376 ล้านบาท ปิด 3.08 บาท เพิ่มขึ้น  0.14 บาท (+4.76%)